ธุรกิจให้เช่าซื้อรถยนต์และรถจักรยานยนต์เป็นธุรกิจที่ควบคุมสัญญา พ.ศ. 2565 มีผลบังคับใช้วันใด
ก.  10 มกราคม 2566 
ข.  10 มกราคม 2567
ค.  15 มกราคม 2565
ง.  10 มกราคม 2565
ข้อที่ถูกต้องได้แก่ ก.  เพราะว่า ซื้อรถต้องรู้ สัญญาเช่าซื้อรถยนต์และรถจักรยานยนต์ ตามประกาศคณะกรรมการว่าด้วยสัญญา เรื่อง ให้ธุรกิจให้เช่าซื้อรถยนต์และรถจักรยานยนต์เป็นธุรกิจที่ควบคุมสัญญา พ.ศ. 2565 มีผลบังคับใช้ 10 มกราคม 2566 สาระสำคัญที่ผู้ซื้อรถต้องรู้ มี 4 เรื่อง ได้แก่ 

1. การกำหนดกรอบอัตราดอกเบี้ยเช่าซื้อ มี 3 ประเภท

1.1 รถยนต์ใหม่ ต้องไม่เกินอัตรา ร้อยละ 10 ต่อปี

1.2 รถยนต์ใช้แล้ว ต้องไม่เกินอัตรา ร้อยละ 15 ต่อปี

1.3 รถจักรยานยนต์ ต้องไม่เกิน ร้อยละ 23 ต่อปี

2. หากผู้บริโภคนำเงินมาชำระค่างวดครบก่อนกำหนด (ปิดบัญชี) จะได้รับส่วนลดดอกเบี้ย ในการปิดค่างวดเป็นขั้นบันได

3. ส่วนต่างของหนี้ที่ยังขาดหลังขายทอดตลาด (ติ่งหนี้) ในกรณีนำรถออกขายทอดตลาด หากผู้เช่าซื้อถูกยกเลิกสัญญา และผู้ให้เช่าซื้อนำรถออกขายทอดตลาด โดยปกติแล้ว ผู้เช่าซื้อต้องรับผิดชอบค่างวดที่ค้างอยู่ตามสัญญาประกอบด้วยเงินต้นและดอกเบี้ยที่ยังไม่ถึงกำหนดชำระ ซึ่งตามประกาศฉบับนี้ให้คิดได้เฉพาะเงินต้นเท่านั้น

4. การคิดเบี้ยปรับการผิดนัดชำระ กรณีผู้เช่าซื้อชำระค่างวดล่าช้า หรือผิดนัดชำระค่างวด ผู้ให้เช่าซื้อ(ไฟแนนซ์)คิดเบี้ยปรับได้ไม่เกินร้อยละ 5 ต่อปี โดยคำนวณจากยอดเงินที่ผิดนัดชำระ
12.กฎหมายคุ้มครองผู้บริโภค-ราคาสินค้าและบริการ